RESOLUCIÓN do 14 de setembro de 2006 pola que se convocan unhas xornadas sobre a prostitución: perspectivas sociais, xurídicas e policiais.
CENTRO DE ESTUDOS XUDICIAIS E SEGURIDADE PÚBLICA DE GALICIA — III. OUTRAS DISPOSICIÓNS — 27/09/2006

Dentro dos programas de actividades que o Centro de Estudos Xudiciais e Seguridade Pública de Galicia ten previsto realizar no ano 2006, e conforme as funcións atribuídas pola Lei 1/2005, do 4 de xaneiro, do Centro de Estudos Xudiciais e Seguridade Pública de Galicia, anúnciase a realización dunhas xornadas sobre a prostitución: perspectivas sociais, xurídicas e policiais, que deberán desenvolverse conforme as seguintes bases:
Obxectivos.
-Coñecer a situación actual tanto desde o punto de vista xurídico como sociolóxico dos colectivos afectados pola prostitución.
-Ver a afectación social que este fenómeno produce, así como as derivacións que poida ter noutras áreas.
-Explicitar posibles solucións tanto policiais como laborais e de integración social.
Destinatarios.
Membros das forzas e corpos de seguridade, das empresas e traballadores de seguridade privada e outros colectivos interesados.
Inscrición.
A inscrición dos participantes será totalmente gratuíta.
Prazas.
O número de prazas que se ofertan nestas xornadas é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 24 de outubro ás 14.00 horas.
3. As instancias deberán enviarse á sede do Centro de Estudos Xudiciais e Seguridade Pública de Galicia: avenida da Cultura, s/n, 36680 A Estrada, ou ben poden entregarse en calquera dos lugares pre
vistos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 26 e 27 de outubro. O día 26 en xornada de mañá (9.30 a 14.00 h) e tarde (16.00 a 19.30 h); e o día 27 só en xornada de mañá (10.00 a 14.00 h).
Contido.
1. O fenómeno da prostitución como problema social: aspectos laborais, sociolóxicos e de exclusión social.
2. Aspectos policiais relacionados coa prostitución e problemáticas máis habituais.
3. Análise xurídico penal do fenómeno da prostitución e dos delitos conexos.
Relación de admitidos.
A relación de admitidos publicarase o 25 de outubro no taboleiro de anuncios do Centro de Estudos Xudiciais e Seguridade Pública de Galicia, ou ben poden confirmar a súa asistencia chamando ao teléfono 986 59 02 41 e na páxina web:
http://cexesga.xunta.es.
Lugar.
As xornadas desenvolveranse na sede do Centro de Estudos Xudiciais e Seguridade Pública de Galicia.
Certificado de asistencia.
Ao remate das xornadas entregaráselles un certificado de asistencia a aquelas persoas que acrediten a súa participación continuada nelas.
Modificacións.
O Centro de Estudos Xudiciais e Seguridade Pública de Galicia poderá modificar o desenvolvemento normal das xornadas para adaptalas ás necesidades da Administración e ás continxencias que poidan xurdir.
A Estrada, 14 de setembro de 2006.
Carlos Suárez-Mira Rodríguez
Director xeral do Centro de Estudos Xudiciais
e Seguridade Pública de Galicia
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA